stanford-oval/wikipedia huggingface dataset:
סנכרון
סנכרון של מערכות ביולוגיות - מנגנונים פיזיולוגיים ועצביים

מרכיביה השונים של מערכת החיסון קיימים יחסי גומלין ענפים, המאפשרים להם לפעול באופן מסונכרן ומתואם נגד פולשים זרים שמהם נשקפת סכנה לגוף.
לסנכרון בין תאי עצב יש תפקיד חשוב לאינטגרציה של יחידות תפקודיות במוח.
הסנכרון העצבי מושפע רבות מה"רעשים" של המוח.
ייתכן שרעשים אלו אף תורמים ליכולת הסנכרון העצבי במוח.
גרעיני הבסיס פועלים בתיאום עם קליפת המוח הקדמית כדי לסנכרן ולבצע התנהגויות מתוכננות ורצוניות המצריכות את מערכות השליטה הלימביות, הקוגניטיביות והמוטוריות.
סנכרון בין בני אדם

סנכרון נדרש במקרים רבים של שיתוף פעולה בין בני אדם. לעיתים מתבצע סנכרון עצמי בין המשתתפים בפעילות, ולפעמים מתייחסים כל המשתתפים לבסיס זמן המסופק על ידי סנכרון חיצוני.
במוזיקה, הרכבים קטנים יכולים לנגן תוך סנכרון עצמי, אך בהרכבים גדולים יותר משתמשים בסנכרון חיצוני - לדוגמה, מנצח העוסק בניצוח על הרכב מוזיקלי מספק בסיס זמן משותף לכל הנגנים.
פעילויות ספורטיביות קבוצתיות מחייבות תיאום זמן בין המשתתפים. לדוגמה, שחייה צורנית דורשת סנכרון בין השחייניות. ברוב סוגי הספורט מתבצע הסנכרון ללא מקור חיצוני. בחתירה אקדמית יש בכל סירה הגאי שתפקידו לסנכרן בין החותרים.
בכבישים, במצב של עומס תנועה, נהגים נדרשים להתאים את מהירותם לנהגים אחרים, ולמעשה לבצע סנכרון עצמי של התנועה. רמזור הוא מקור סנכרון חיצוני לתנועת כלי רכב בצומת.
זמן אוניברסלי מתואם הוא בסיס לסנכרון שעונים ברחבי כדור הארץ (ובחלל הקרוב אליו), ואליו מתואמים השעונים במדינות השונות. אזורי זמן מסביב לעולם מתוארים כהיסטי זמן ביחס לשעון הזה.
סנכרון בין לוויינים

על מנת שמערך לוויינים יפעל כראוי, יש צורך בסנכרון מלא בין כל הלוויינים במערך. חלק מסנכרון זה נעשה באמצעות הרכיב האלקטרוני שעון אטומי שדרוש לדיוק המיקום הספציפי של לוויין, וסנכרון התקשורת בין הלוויינים.
ראו גם

סיבוכיות סנכרון
אפקט מקלינטוק
מסלול מסונכרן-שמש
סנכרון בין אישי
הערות שוליים

1 2 3  Ward, L. M., Doesburg, S. M., Kitajo, K., MacLean, S. E., & Roggeveen, A. B. (2006). Neural synchrony in stochastic resonance, attention, and consciousness. Canadian Journal of Experimental Psychology/Revue canadienne de psychologie expérimentale, 60(4), 319.
↑  Mai, J. K., & Paxinos, G. (Eds.). (2012). The human nervous system. Academic Press.
| --- | --- |
בקרת זהויות :  NLI: 987007555938505171  NDL: 00576881 
סנכרון בין בני אדם
ריקוד קבוצתי מצריך יכולת סנכרון בין בני אדם
סטיב סטוקמן

סטיב סטוקמן (באנגלית: Steve Stockman; נולד ב-14 בנובמבר 1956) הוא פוליטיקאי אמריקאי, שכיהן כחבר בית הנבחרים של ארצות הברית מטעם טקסס. בשנת 2018 הוא הורשע בקבלת כסף בצורה לא חוקים ונשפט ל-10 שנות מאסר וקנס כספי. שוחרר בשנת 2020 לאחר קבלת קיצור העונש מדונלד טראמפ.
ביוגרפיה

סטיס סטוקמן נולד בעיירה ליד דטרויט. בשנת 1977 הוא נעצר בעקבות אחזקת סמים אך שוחרר ללא אישום. בשנת 1990 הוא סיים לימודי אוניברסיטה ועבד במכירת מחשבים.
החל משנת 1990 סטוקמן ניסה להיבחר לבית הנבחרים של ארצות הברית אך הצליח רק בבחירות שנערכו בשנת 1994. את הכהונה הסתיימה בשנת 1997 לאור הפסדו בבחירות שנערכו בשנת 1996.
בשנת 2010 סטוקמן ניסה להיבחר כמועמד עצמאי, אך קיבל רק כ-10% מהקולות. בבחירות של שנת 2012 הוא הצליח להיבחר לכהונה שנייה כמועמד של המפלגה הרפובליקנית. במהלך הכהונה הוא התנגד לחוק הגנת החולה וטיפול בר השגה ותמך בפעולות של המפלגה לשיתוק פעילות הממשל. בשנת 2014 הוא ניסה להיבחר לסנאט של ארצות הברית אך לא הצליח ומקומו בקונגרס הועבר לבריאן באבין.
במרץ 2017 סטוקמן נעצר על ידי השלטונות ובהמשך הואשם בקבלת כספים במרמה ושימוש בכספים אלו לצורכי מערכת בחירות. בנובמבר 2018 הוא נשפט ל-10 שנות מאסר וקנס של כמיליון $. בשנת 2020 בעקבות קיצור העונש על ידי דונלד טראמפ הוא שוחרר מהכלא.
סאטון פוסטר

| --- | --- |

 לידה:  18 במרץ 1975 (בת 49) סטטסבורו, ארצות הברית 
 מדינה:  ארצות הברית 
 תקופת הפעילות:  מ-1989
 מקום לימודים:  אוניברסיטת קרנגי מלון  תיכון טרוי 
 בן או בת זוג:  טד גריפין (2014–?) 
 מספר צאצאים:  1
 פרסים והוקרה:  פרס טוני לשחקנית הטובה ביותר במחזמר (2002)  פרס טוני לשחקנית הטובה ביותר במחזמר (2011)  פרס דרמה דסק לשחקנית מצטיינת במחזמר  פרס ליגת הדרמה 
 http://www.suttonfoster.com
 פרופיל ב-IMDb
 
סאטון לנור פוסטר (באנגלית: Sutton Lenore Foster; נולדה ב-18 במרץ 1975) היא שחקנית, זמרת ורקדנית אמריקאית. זוכת שני פרסי טוני מתוך שבע מועמדויות בזכות עבודתה כשחקנית בתיאטרון ברודוויי, ובטלוויזיה, פוסטר שיחקה את התפקיד הראשי בדרמה הקומית "באנהדס" (2013-2012) של ABC Family ולאחרונה היא ידועה בזכות תפקידה בתור לייזה מילר בסדרה "יאנגר" (2021-2015) ברשת TV Land.
ביוגרפיה

פוסטר נולדה בסטייטסבורו במחוז בולוק שבג'ורג'יה, וגדלה בעיר טרוי, מישיגן. לה אח אחד, השחקן האנטר פוסטר. בגיל 15 היא השתתפה בתוכנית ריאליטי של חיפוש כישרונות בהגשתו של אד מקמהון ונקרא "Star Search", ואף נבחנה באודישנים לתוכנית הילדים "מועדון מיקי מאוס". היא עזבה את התיכון עוד לפני שסיימה את לימודיה שם (היא השלימה את בחינת הבגרות בהתכתבות) כדי להשתתף במחזמר The Will Rogers Follies שעלה באותה עת, בבימויו של טוני טון. היא למדה באוניברסיטת קרנגי מלון במשך שנה אחת, אך עזבה את לימודיה כדי להמשיך בקריירה שלה כשחקנית תיאטרון במשרה מלאה. במאי 2012 היא קיבלה תואר דוקטור של כבוד מאוניברסיטת בול סטייט "כהוקרה על הקריירה המצטיינת שלה בתיאטרון, טלוויזיה ומוזיקה ועל תרומתה לחוויה החינוכית וצמיחתם המקצועית של הסטודנטים באול סטייט."
קריירה

לאחר ששיחקה בתפקיד סנדי דומברובסקי בהפקה של המחזמר "גריז" לאורך 1995, עברה פוסטר ב-1996 לשחק בהפקות של ברודוויי, שם היא הופיעה בהרכב של המחזמר "סקרלט פימפרנל" בשנת 1997, ואחרי שזה הסתיים הצטרפה להפקה מחודשת למחזמר "אנני". לאחר מכן ב-1998 החלה להשתתף במחזמר "עלובי החיים" בתפקיד של אפונין ת'נרדייה. היא גילמה שוב את התפקיד בברודוויי בשנת 2000.
בשנת 2012 החלה לשחק בתפקיד הראשי בסדרת הטלוויזיה הקומית "באנהדס" שיצרה איימי שרמן-פלדינו לרשת ABC Family. בשנה זו בתיאטרון, שיחקה במחזמר "הכל הולך" בברודוויי וזכתה על תפקידה בפרס טוני לשחקנית הטובה ביותר במחזמר ובפרס דרמה דסק, באותה קטגוריה.
בשנת 2015 התארחה בפרק בסדרה "אלמנטרי" בתפקיד דמותה של טרי פארקר. בשנת 2016 התארחה בסדרות "האישה הטובה" וב"בנות גילמור: שנה בחייהן".
בשנים 2015–2021 הופיעה בתפקיד ראשי בסדרה "יאנגר" בתפקיד לייזה מילר, אישה גרושה, אם לילדה, אשר בגיל 40 בעקבות גירושיה נאלצת לחפש עבודה. היא מתחזה לבחורה בת 26 כדי להתקבל לעבודה, בהוצאה לאור, היא מתחברת עם עורכת נוספת בהוצאה קלסי (הילרי דף), מנהלת רומן עם אמן קעקועים צעיר ג'וש (ניקו טורטורלה) ובמקביל עם הבוס של ההוצאה לאור צ'ארלס ברוקס (פיטר הרמן). הסדרה זכתה להצלחה רבה ושודרה במשך 7 עונות.
בספטמבר 2020, חזרה פוסטר לככב בברודוויי בהפקה מחודשת למחזמר "איש המוזיקה", כמריאן פארו לצדו של יו ג'קמן. פוסטר קיבלה מועמדת שביעית לפרס טוני לשחקנית הטובה ביותר עבור תפקידה במחזמר לשנת 2022.
חיים אישיים

ב-28 בספטמבר 2006 נישאה פוסטר לשחקן כריסטיאן בורל, אותו הכירה בעת לימודיהם באוניברסיטת קרנגי מלון; השניים התגרשו במהלך 2009.
ב-19 בספטמבר 2013 אישרה פוסטר שהתארסה לתסריטאי הקולנוע טד גריפין (אשר ידוע בשל עבודתו בסרטים "אושן 11", "אנשי המזימות", "השמועה אומרת ש...). היא וגריפין נישאו ב-25 באוקטובר 2014. באפריל 2017, היא ובעלה אימצו ילדה, אמילי דייל גריפין, אשר נולדה ב-5 במרץ 2017.
דיסקוגרפיה > אלבומי אולפן

2009: Wish
2011: An Evening with Sutton Foster
2018: Take Me to the World
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2014 | האיש הכי כועס בברוקלין | אדל |  |
| 2015 | Gravy | קרי |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1990 | Star Search | מתחרה | עונה 8; נפלה בגמר |
| 2007 | Johnny and the Sprites | טינה | פרק: "Johnny's Sister Tina/Spritesgiving!" |
| 2007 | טיסת הקונקורד | קוקו | 3 פרקים |
| 2008, 2011 | לייט שואו עם דייוויד לטרמן | רינו סוויני / אינגה | 2 פרקים |
| 2010 | חוק וסדר: מדור מיוחד | רוזמרי | פרק: "P.C." |
| 2012 | רופא להשכיר | ג'ולי שארפ | פרק: "Bottoms Up" |
| 2012 - 2013 | באנהדס | מישל סימס | תפקיד ראשי; 18 פרקים |
| 2013 - 2020 | דוק רופאת צעצועים | הפיה פרידה | דיבוב; 4 פרקים |
| 2014 | בניחוש חוקר | גרטשן אייקלברי | פרק: "A Nightmare on State Street" |
| 2015 - 2021 | יאנגר | לייזה מילר | תפקיד ראשי (7 עונות); 74 פרקים |
| 2015 | אלמנטרי | טארה פרקר | פרק: "Absconded" |
| 2016 | מד דוגס | גרדה | פרק: "Broodstock" |
| 2016 | האישה הטובה | עדה | פרק: "End" |
| 2016 | בנות גילמור: שנה בחייהן | ויולט | פרק: "Summer" |
| 2018 | אינסטינקט | סיליה ווקר | פרק: "Bye Bye Birdie" |
| 2019 | Into the Dark | לורין | פרק: "Treehouse" |
| 2020 | מיליון דברים קטנים | קלואי | פרק: "Guilty" |
| 2020 | ערפדינה | בורה אוגרייב | דיבוב; פרק: "Bora the Banshee" |
| 2021 - הווה | רידלי ג'ונס | מיס סאנצ'ז | דיבוב; 12 פרקים |
| 2022 | הפכים סולאריים | האחות סיסטו | דיבוב; 2 פרקים |
פילמוגרפיה > תיאטרון

| שנה | תפקיד | מחזה / מחזמר | הערות |
| --- | --- | --- | --- |
| 1992 | The Will Rogers Follies | אנסמבל | סיבוב הופעות לאומי |
| 1995 | גריז | סנדי דומברובסקי | סיבוב הופעות לאומי |
| 1996 | גריז | סנדי דומברובסקי | תיאטרון יוג'ין או'ניל (ברודוויי) |
| 1997 | אנני | ססיל / רוני בוילן | תיאטרון אל הירשפלד (ברודוויי) |
| 1997 | סקרלט פימפרנל | אנסמבל | תיאטרון מינסקוף (ברודוויי) |
| 1998 | What the World Needs Now | ג'ניפר | תיאטרון אולד גלוב |
| 1999 | עלובי החיים | אפונין ת'נרדייה | סיבוב הופעות לאומי |
| 2000 | Dorian | קלייר | Goodspeed Musicals, קונטיקט |
| 2000 | עלובי החיים | אפונין ת'נרדייה | ברודוויי |
| 2000 | מילי המודרנית והמתוקה | מילי דרימונט | La Jolla Playhouse, אוניברסיטת קליפורניה בסן דייגו |
| 2001 | שלושת המוסקטרים | קונסטנס | American Musical Theatre of San Jose |
| 2001 | דרום פסיפיק | נלי פורבוש | Pittsburgh Civic Light Opera |
| 2002 - 2004 | מילי המודרנית והמתוקה | מילי דרימונט | תיאטרון מרקיז (ברודוויי) |
| 2002 | מצחיקונת | פאני ברייס | תיאטרון ניו אמסטרדם (ברודוויי) |
| 2003 | שחמט | סבטלנה | Actors Fund of America |
| 2004 | סנופי! המחזמר | פינאטס | Peter Norton Symphony Space |
| 2004 | Me and My Girl | סאלי סמית' | Pittsburgh Civic Light Opera |
| 2005 | נשים קטנות | ג'וזפין "ג'ו" מארץ' | תיאטרון אוגוסט וילסון (ברודוויי) |
| 2005 | The Drowsy Chaperone | ג'נט ואן דה גראף | Ahmanson Theatre, מרכז המוזיקה של לוס אנג'לס |
| 2006 - 2007 | The Drowsy Chaperone | ג'נט ואן דה גראף | תיאטרון מרקיז (ברודוויי) |
| 2007 | פרנקנשטיין הצעיר | אינגה | תיאטרון פרמאונט, וושינגטון |
| 2007 - 2008 | פרנקנשטיין הצעיר | אינגה | תיאטרון הילטון (ברודוויי) |
| 2008 | שרק | הנסיכה פיונה | 5th Avenue Theatre, וושינגטון |
| 2008 - 2010 | שרק | הנסיכה פיונה | תיאטרון ארל קרול (ברודוויי) |
| 2010 | Anyone Can Whistle | פיי אפל | New York City Center |
| 2010 | They're Playing Our Song | סוניה וולסאק | אוניברסיטת העיר ניו יורק, Actors Fund of America |
| 2010 | Trust | "זהירות" | Second Stage Theater (אוף ברודוויי) |
| 2011 - 2012 | הכל הולך | רינו סוויני | תיאטרון סטיבן סונדהיים (ברודוויי) |
| 2013 | ויולט | ויולט קארל | New York City Center |
| 2014 | ויולט | ויולט קארל | American Airlines Theatre (ברודוויי) |
| 2015 | הנשף המטורף | קוויני | New York City Center |
| 2016 - 2017 | צ'ריטי המתוקה | צ'ריטי הופ ולנטיין | Pershing Square Signature Center (אוף ברודוויי) |
| 2018 | מילי המודרנית והמתוקה | מילי דרימונט | תיאטרון מינסקוף (ברודוויי) |
| 2018 | My One and Only | אדית' הרברט | תיאטרון סטיבן סונדהיים (ברודוויי) |
| 2019 | אל תוך היער | אשת האופה | הוליווד בול |
| 2021 | הכל הולך | רינו סוויני | מרכז האמנויות ברביקן, לונדון |
| 2021 | איש המוזיקה | מריאן פארו | תיאטרון ווינטר גארדן (ברודוויי) |
סמל תאילנד

| --- | --- |

 פרטים
 המחזיק בסמל:  תאילנד 
 תאריך אימוץ:  18 בינואר 2007 
 
סמל תאילנד הוא סמלה הלאומי של ממלכת תאילנד מאז אימוצו הרשמי כסמל המדינה בשנת 1911. בסמל מופיע גארודה, יצור מיתולוגי המסמל את הבודהיזם ואת ההינדואיזם וששימש כסמל מלכותי במדינה במשך מאות שנים. החוק התאילנדי מעגן את מעמדו של הסמל, קובע הוראות לגבי השימוש בו ומאפשר להשית עונש של עד שנת מאסר וקנס של 6,000 באט על מי שיורשע בביזויו. למרות זאת, לא קיים בחוק התאילנדי תיאור מפורט של הסמל, ולפיכך קיימות מספר גרסאות שונות שלו המשמשות בהקשרים שונים:
|  |
| --- | --- | --- | --- |
| מופיע  בעיתון המתעד של תאילנד  ועל גבי הדרכון התאילנדי. | העיצוב הנפוץ ביותר, מופיע בשטרות קניין ובמכתבים.  | מופיע בצווים משפטיים. | מופיע בשטרות כסף. |
ראו גם

סמל אינדונזיה - שגם בו מופיע גארודה
אולן בטור, בירת מונגוליה, שסמלה כולל אף הוא גארודה.
סמל תוניסיה

| --- | --- |

 פרטים
 המחזיק בסמל:  תוניסיה 
 תאריך אימוץ:  21 ביוני 1956 
 
סמל תוניסיה אומץ ב-21 ביוני 1956 ושינויים קלים היו בשנת 1963.
הסמל כולל ספינה, אריה אוחז חרב ומאזניים. במרכז, מתחת לספינה כתובה בערבית ססמת המדינה "סדר, חירות, צדק". מעל הסמל ממוקם כוכב מהדגל של המדינה. צבעי הרקע של הסמל הם צהוב, כחול ואדום.
ראו גם

דגל תוניסיה
המנון תוניסיה
סמואל לומקס

| --- | --- |

 לידה:  2 באוגוסט 1855 יוקספורד, סאפוק, הממלכה המאוחדת הממלכה המאוחדת
 פטירה:  10 באפריל 1915 (בגיל 59) לונדון, הממלכה המאוחדת הממלכה המאוחדת
 מקום קבורה:  Aldershot Military Cemetery 
 מדינה:  הממלכה המאוחדת של בריטניה הגדולה ואירלנד 
 השתייכות:  הצבא הבריטי צבא בריטניה
 תקופת הפעילות:  1874–1914 (כ־40 שנה)
 דרגה:   לוטננט גנרל
 תפקידים בשירות
 מפקד הדיוויזיה ה-1
 פעולות ומבצעים
 מלחמות הקוסה מלחמת הזולו מלחמת העולם הראשונה
 עיטורים
 חבר במסדר האמבט  ציון לשבח 
 
סמואל לומקס (באנגלית: Samuel Lomax;‏ 2 באוגוסט 1855 – 10 באפריל 1915) היה לוטננט גנרל בריטי, מפקד דיוויזיה בחזית המערבית במלחמת העולם הראשונה, אשר נפצע קשה במהלך קרב איפר הראשון ומת כעבור תקופה קצרה מפצעיו.
ביוגרפיה > ראשית חייו

לומקס נולד ב-2 באוגוסט 1855 לתומאס ומרי הלן לומקס מפארק גרוב יוקספורד, סאפוק, וביוני 1874 הצטרף לרגימנט ה-90 הסקוטי. בשנת 1877 נסע עם הגדוד לדרום אפריקה והשתתף במלחמות הקוסה, ובשלב האחרון של מלחמת הזולו ב-1878. עם שובו לבריטניה עם הגדוד שלו לומקס הועלה לדרגת קפטן בעקבות הרפורמות בקארדוול ששילבו את הגדוד שלו ברגימנט הרובאים הסקוטיים בשנת 1881. יחידתו לא נקראה לשירות בהודו או במלחמת הבורים והוא לא ראה פעולה נוספת במשך 36 שנה. הוא הועלה לדרגת מייג'ור בשנת 1886, לוטננט קולונל בשנת 1897, וקולונל בשנת 1901. בתחילת 1902, הוא הועבר לתפקיד מטה בקורפוס ה-2, ובשנת 1904 מונה למפקד חטיבה 10. הוא הועלה לדרגת מייג'ור גנרל בשנת 1908, ובשנת 1910 מונה למפקד הדיוויזיה הראשונה. בסוף יולי 1914 קיבל הודעה כי לא יועסק עוד בגלל גילו המתקדם וחוסר הניסיון הצבאי, אולם עם פרוץ מלחמת העולם הראשונה באוגוסט אותה שנה בוטלה ההודעה והוא נשלח עם הדיוויזיה לצרפת.
ביוגרפיה > מלחמת העולם הראשונה

לומקס פיקד על הדיוויזיה ה-1 במהלך קרב מונס, הקרב הראשון על המארן והקרב הראשון על האן, וב-19 באוקטובר הועלה לדרגת לוטננט גנרל והובטח לו כי ימונה למפקד קורפוס. לומקס פיקד על הדיוויזיה במהלך קרב איפר הראשון, וב-31 באוקטובר נפצע קשה מהתפוצצות פגז במפקדתו. הוא פונה בחזרה לבריטניה, וב-10 באפריל 1915 מת בשנתו בבית החולים בלונדון.
| --- | --- |
בקרת זהויות :  CWGC: 359468
ספר מבוא

ספר מבוא הוא ספר המספק הצגה ראשונית של נושא, תוך הימנעות מירידה לפרטים. הספר שואף לספק את כל המידע הבסיסי על נושאו.
ספר מסוג זה עשוי לפנות לקהל יעד רחב ביותר, ובהתאם לכך אינו דורש כל הכרות של הקורא עם הנושא, ועשוי גם לפנות לקהל יעד מצומצם יותר, ובהתאם לכך קיימת דרישות יסוד מסוימות מצד הקורא. בספר מסוג זה בדרך כלל לא יוצגו חידושים מהותיים; ייחודו בהצגת ידע קיים בדרך מקורית.
ספרי מבוא אמורים להנגיש את הקורא אל למידת הנושא בצורה מעמיקה יותר ומאפשרת לו מעבר לקריאה בספרים פרטניים ומקצועיים שבתחום. ספר מבוא מובחר מספק גישה רחבה וקלה למתחילים ומאידך מקדם אותם אל השלב העמוק יותר של למידת התחום.
קיימים מספר ספרי מבוא מפורסמים, אחד מהעתיקים שבהם הוא ספר יסודות מהמאה השלישית לפנה"ס, שעוסק בגאומטריה, אלגברה ועוד. בספריית האוניברסיטה הפתוחה קיימים ספרים כמבוא לפסיכולוגיה, מבוא לסטטיסטיקה וכדומה.
ערך זה הוא קצרמרבנושא ספרות. אתם מוזמנים לתרום לוויקיפדיה ו.
סומליה במשחקים האולימפיים לנוער

| --- | --- |
סומליה
 
 הוועד האולימפי הלאומי
 קוד ייצוג:  SOM
 השתתפות במשחקי הקיץ (באפור: לא השתתפה)
 2010 • 2014 • 2018
 השתתפות במשחקי החורף (באפור: לא השתתפה)
 לא השתתפה
סומליה משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער סומלי לא זכה במדליה אולימפית לנוער. ההשתתפות של ספורטאי הנוער הסומליים היא בעיקר סמלית.
השתתפות במשחקים > משחקי הקיץ

המשלחת הראשונה של סומליה למשחקים האולימפיים לנוער הייתה לאולימפיאדת הנוער סינגפור וכללה שני ספורטאים שהתחרו בענף האתלטיקה. ספורטאי המשלחת לא הגיעו להישגים משמעותיים והשתתפותם הייתה סמלית. גם המשלחת לאולימפיאדת הנוער נאנג'ינג לא הגיעה להישגים משמעותיים. המשלחת מנתה שני ספורטאים שהתחרו בענף האתלטיקה והגיעו למקומות האחרונים.
ראו גם

סומליה במשחקים האולימפיים
| מדינות העולם במשחקים האולימפיים לנוער |
| --- | --- | --- |
| המזרח התיכון | איחוד האמירויות הערביות • איראן • אלג'יריה • בחריין   • הרשות הפלסטינית • טורקיה • ירדן • ישראל • כווית • לבנון • לוב • מצרים • מרוקו • סוריה • עומאן • ערב הסעודית • עיראק  • קטר  • תוניסיה • תימן |  |
| אסיה | אוזבקיסטן • אינדונזיה • אפגניסטן • בהוטן • בנגלדש • ברוניי • הודו • הונג קונג • המלדיביים • הפיליפינים • טאיוואן • הרפובליקה העממית של סין • וייטנאם • טג'יקיסטן • טורקמניסטן • יפן • לאוס • מונגוליה • מזרח טימור • מיאנמר • מלזיה  • נפאל • סינגפור • סרי לנקה • פקיסטן • קוריאה הדרומית • קוריאה הצפונית • קזחסטן • קירגיזסטן • קמבודיה • תאילנד |  |
| אירופה | אוסטריה • אוקראינה • אזרבייג'ן • איטליה • איסלנד • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גרמניה • דנמרק  • הולנד • הונגריה • הממלכה המאוחדת • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סרביה • פולין • פורטוגל • פינלנד • צ'כיה • צרפת • קוסובו • קפריסין • קרואטיה • רומניה • רוסיה • שוודיה • שווייץ |  |
| אפריקה | אוגנדה • אנגולה • אסוואטיני • אריתריאה • אתיופיה • בוטסואנה • בורונדי • בורקינה פאסו • בנין • גאנה • גבון • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • הרפובליקה המרכז-אפריקאית • ניגריה • ניז'ר • נמיביה • סאו טומה ופרינסיפה • סודאן • סומליה  • סיירה לאון • סיישל • סנגל • צ'אד • קומורו • הרפובליקה של קונגו • הרפובליקה הדמוקרטית של קונגו • קמרון • קניה • רואנדה |  |
| אמריקה | אורוגוואי • איי בהאמה • איי הבתולה של ארצות הברית • איי הבתולה הבריטיים • איי קיימן • אל סלוודור • אנטיגואה וברבודה • אקוודור • ארגנטינה • ארובה • ארצות הברית • בוליביה • בליז • ברבדוס • ברזיל  • ברמודה • ג'מייקה • גואטמלה • גיאנה • גרנדה  • דומיניקה • האיטי • האנטילים ההולנדיים • הונדורס • הרפובליקה הדומיניקנית • ונצואלה • טרינידד וטובגו • מקסיקו • ניקרגואה • סורינאם • סנט וינסנט והגרנדינים • סנט לוסיה • סנט קיטס ונוויס • פוארטו ריקו • פנמה • פרגוואי • פרו • צ'ילה • קובה • קולומביה • קוסטה ריקה • קנדה |  |
| אוקיאניה | אוסטרליה • איי מרשל • איי קוק  • איי שלמה • גואם • ונואטו • טובאלו • טונגה • מיקרונזיה • נאורו • ניו זילנד • סמואה • סמואה האמריקנית • פיג'י • פלאו • פפואה גינאה החדשה • קיריבטי |  |
ספר לרישום עסקאות מקרקעין

ספר לרישום עסקאות מקרקעין הוא ספר חובה לפי חוק ניהול ספרים התשנ"ז-1997 (תוספת ט'), שבו חייב לרשום כל מתווך/אדם העוסק בנדל"ן את הפרטים הבאים:
1. פרטי חובה בהזמנה לביצוע פעולת תיווך במקרקעין
בהזמנה בכתב לביצוע פעולת תיווך במקרקעין לפי סעיף 9(א) לחוק, ייכללו לפחות הפרטים הבאים:
(1) שמות, כתובות ומספרי זיהוי של המתווך ושל הלקוח;
(2) סוג העסקה שפעולת המתווך מבוקשת לגביה, כגון: "שכירות", "מכירה";
(3) תיאור הנכס נושא פעולת התיווך;
(4) מחיר העסקה המבוקשת, בקירוב;
(5) הסכום המוסכם של דמי התיווך או שיעור דמי התיווך המוסכם מתוך המחיר שבו תתבצע העסקה, והאם המחיר - לפי אחד מאלה - כולל מס ערך מוסף, כמשמעותו בחוק מס ערך מוסף, התשל"ה-1976.
ערך זה הוא קצרמרבנושא חוק ומשפט. אתם מוזמנים לתרום לוויקיפדיה ו.
סמל שווייץ

| --- | --- |

 פרטים
 המחזיק בסמל:  שווייץ 
 תאריך אימוץ:  1889 
 
מטבע בשווי 5 פרנקים שווייצרים משנת 1908, ועל גבו סמל שווייץ.
סמל שווייץ הוא סמלה הרשמי של הקונפדרציה השווייצרית. הסמל מכיל את אותו צלב יווני לבן המופיע על דגל שווייץ, אך על מגן אדום. צורתו של המגן משתנה לרוב, למרות שיצאה החלטה פדרלית הכוללת את שרטוט הסמל. 
כמו הדגל, גם סמל שווייץ מופיע על פריטים רבים, כמו הפרנק השווייצרי, לוחיות רישוי ומוצרים תוצרת שווייץ, כגון אולר צבאי שווייצרי.
ראו גם

דגל שווייץ
המנון שווייץ
ספנסר בולדמן

| --- | --- |

בולדמן, 2018
 לידה:  28 ביולי 1992 (בן 32) דאלאס, ארצות הברית 
 שם לידה:  Spencer Thomas Boldman 
 מדינה:  ארצות הברית 
 תקופת הפעילות:  מ-2009 
 מקום לימודים:  תיכון פלאנו איסט 
 פרופיל ב-IMDb
 
ספנסר בולדמן (באנגלית: Spencer Boldman; נולד ב-28 ביולי 1992) הוא שחקן אמריקאי. הוא ידוע בעיקר מתפקידו בתור אדם דוונפורט בסדרה "מעבדה לכוחות על" (2012–2016) של ערוץ דיסני XD.
חיים אישיים

בולדמן נולד בדאלאס, טקסס. הוא למד בבית הספר התיכון "פלאנו איסט" בפלאנו, טקסס, וסיים את הלימודים בשנת 2010.
קריירה

בשנת 2009 שיחק בתפקיד אורח בסדרת הילדים והנוער "ICarly" של ערוץ ניקלודיאון. בשנה שלאחר מכן, גילם את ברייס ג'ונסון בשלושה פרקים של סיטקום הנוער "אני והלהקה" מבית ערוץ דיסני.
בשנת 2012 החל לגלם את דמותו של אדם דוונפורט בסדרה הקומית "מעבדה לכוחות על", מבית ערוץ דיסני XD. בולדמן המשיך עם דמותו זו לאורך ארבע עונותיה של הסדרה עד לסיומה ב-2016.
עוד ב-2012 היה לו תפקיד בסרט הקומדיה "רחוב ג'אמפ 21". בשנת 2014 שיחק בסרט "זאפד" של ערוץ דיסני, לצד זנדאיה.
בשנת 2015 לוהק בולדמן לצד אמילי רטאייקאוסקי לסרט הקומדיה הרומנטית "Cruise" המתרחש במהלך שנות ה-80. הסרט יצא לאקרנים בשנת 2018.
בשנת 2022 גילם את לאנס מקריי במיני-סדרה הביוגרפית "ברוכים הבאים לצ'יפנדיילס" (אנ') ברשת הולו, שיצר רוברט סיגל (אנ') "פאם וטומי"), ומבוססת על הספר "ריקוד קטלני: רציחות צ'יפנדיילס".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2012 | רחוב ג'אמפ 21 | פרנץ' סמואלס |  |
| 2014 | Dakota's Summer | ברייס |  |
| 2018 | Cruise | ג'יו פורטונטו |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2009 | ICarly | נייט | פרק: "iSpeed Date" |
| 2010–2011 | אני והלהקה | ברייס ג'ונסון | 3 פרקים |
| 2012–2016 | מעבדה לכוחות על | אדם דוונפורט | תפקיד ראשי (4 עונות); 89 פרקים |
| 2013 | ג'סי | טד הובר | פרק: "Break-Up and Shape-Up" |
| 2014 | זאפד | ג'קסון | סרט מקורי של ערוץ דיסני |
| 2015 | מייטי מד | אדם דוונפורט | פרק: "Lab Rats vs. Mighty Med: Part 2" |
| 2022 | ברוכים הבאים לצ'יפנדיילס (אנ') | לאנס מקריי | 4 פרקים |
הערות שוליים

↑  Jon Weisman (12 ביולי 2011). "Disney XD experiments with 'Lab Rats'". Variety. נבדק ב-23 באוגוסט 2016. {{cite news}}:  (עזרה)
↑  Michael Ausiello (23 באוגוסט 2013). "Exclusive: Shake It Up! Star Zendaya Set to Get "Zapped" By Disney Channel in 2014". TVLine. נבדק ב-23 באוגוסט 2016. {{cite web}}:  (עזרה)
↑  Dave McNary (14 בספטמבר 2015). "Emily Ratajkowski Starring in Romance Movie 'Cruise'". Variety. נבדק ב-23 באוגוסט 2016. {{cite news}}:  (עזרה)
נטיעת אילנות בארץ ישראל

| --- | --- |

מצוות נטיעת אילנות ביישוב יצהר
 מקרא:  ויקרא, י"ט, כ"ג
 תלמוד בבלי:  מסכת בבא בתרא, דף י"ד, עמוד א'
 תלמוד ירושלמי:  מסכת סוטה,  פרק ח', הלכה ד'
 משנה תורה:  משנה תורה לרמב"ם, ספר שופטים, הלכות מלכים ומלחמות, פרק ז', הלכה י'
 שולחן ערוך:  חושן משפט, סימן קס"ח, סעיף א'
 מקורות נוספים:  פניני הלכה, העם והארץ, מצוות ישוב הארץ, יישוב הארץ בנטיעת עצים ופיתוח הכלכלה
נטיעת עצי פרי בארץ ישראל היא חלק ממצוות ישוב ארץ ישראל. בנוסף אמרו במדרש שיש בנטיעה עוד כמה מעלות ומצוות. נטיעת אילנות מאכל בארץ ישראל פוטרת את החייל משירות צבאי, עד סוף השנה הרביעית. נטיעת עצים בארץ ישראל מהווה את אחד מסימני הגאולה.
הטעם

כמה טעמים נאמרו למצוות נטיעת עצים[דרוש מקור][מפני ש...].
מצד מצוות ישוב ארץ ישראל - שכן מקום שיש בו עצים הוא מקום מיושב ונחמד לגור בו.
מצד מצוות ישיבת הארץ - שיהיה לאדם חיבור לארץ ישראל, ונטיעת כרם היא חיבור וישיבה בארץ.
שיזכה האדם לקיים מצוות התלויות בארץ.
חסד עם דורות הבאים שיהיה להם פרות לאכול.
גידולים שגדלו באדמתו של האדם שורה בהם ברכה מיוחדת.
מעלת הנטיעה

במדרש אמרו שאם אדם נוטע נטיעה ובאו ואמרו לו משיח בא, יסיים את נטיעת העץ ורק אחר כך יצא להקביל את פני המשיח. וז"ל ”אם היתה נטיעה בתוך ידך ויאמרו לך הרי לך המשיח. בוא ונטע את הנטיעה ואח"כ צא והקבילו”.
במדרש נאמר שיש בנטיעת עצים מצוות והלכת בדרכיו ומצוות דבקות בה', וז"ל ”ר"י ב"ר סימון פתח (דברים יג) אחרי ה' אלהיכם תלכו... ובו תדבקון וכי אפשר לב"ו לעלות לשמים ולהדבק בשכינה... אלא מתחלת ברייתו של עולם לא נתעסק הקדוש ברוך הוא אלא במטע תחלה הה"ד (בראשית ב) ויטע ה' אלהים גן בעדן, אף אתם כשנכנסין לארץ לא תתעסקו אלא במטע תחלה הה"ד כי תבאו אל הארץ”.
כך גם אמרו במדרש ” ונטעתים על אדמתם (עמוס ט' ט"ו) - ולמה? בזכות אברהם, שנאמר בו (בראשית כ"א ל"ג) "ויטע אשל בבאר שבע" (שעשה פרדס ונטע בו כל מיני מגדים)”. נטיעת האילנות בארץ ישראל של אברהם אבינו גרמה שגם הקב"ה יטע את עם ישראל בארץ ישראל. כך גם כל נטיעת אילנות מסייעת לחיבור של עם ישראל בארץ ובשכינה ובגן עדן.
בגמ' (ב"ב יד, א) ספרו בשבחו של האמורא רבי ינאי שנטע ארבע מאות כרמים קטנים בארץ ישראל בשביל לקיים את מצוות נטיעת אילנות ומחמת חיבת הארץ.